Այլ կրակոցներ էլ լսվեցին, և մի պահ իրավիճակը խառը թվաց։ Հետո զանգվածը բաժանվեց, և հրե օձերը գալարվեցին բլուրն ի վեր։ Ցուցարարներին հաջողվեց հաղթահարել համառություն ցուցաբերող զինվորների պատվարը։ Եթե բղավոցը չլսվեր, կարելի էր կարծել, որ դա խաղաղ երթ էր։ Ամբոխը երկու բառ էր վանկարկում. «Հայե՜ր, մարդասպաննե՜ր»։ Թաղամասի վերին մասից աղմուկ էր հասնում։ Հարևան փողոցով հեծելազորի մի ջոկատ անցավ, նրանց վազքով հետևեց ոստիկանների մի դասակ։ Օսմանյան զինվորները դիրքեր էին գրավում հայկական թաղում խռովարարներին հետ մղելու համար։